Հեզլի Ռիվերա

**Հեզլի Ռիվերա** (,), ամերիկացի մարմնամարզիկ և Փարիզ-2024 օլիմպիական խաղերի չեմպիոն։ Ռիվերան 2023 թվականի աշխարհի պատանեկան առաջնության արծաթե մեդալակիր թիմի անդամ էր։ Նա նաև արծաթ է նվաճել 2023 թվականի պատանիների աշխարհի առաջնությունում՝ հատակի վարժություններում: Ներգրավվելով 2024 թվականի ամառային օլիմպիական խաղերի համար ԱՄՆ-ի հավաքականի կազմում՝ նա դարձավ ամենաերիտասարդ մարզուհին ԱՄՆ-ի ողջ պատվիրակությունում։

## Կենսագրություն
Ռիվերան ծնվել է  2008 թվականին Հեքենսեքում Հայդի Ռուիսի և Հենրի Ռիվերայի ինժեների ընտանիքում՝ ծագումով Դոմինիկյան Հանրապետությունից։ Նա մեծացել է Օրադելում: Նա ունի ավագ քույր՝ Կարհելիսը և կրտսեր եղբայր՝ Հենլին։ Ռիվերան սկսեց զբաղվելլ մարմնամարզությամբ 2013 թվականին՝ մարզասրահում ընկերոջ ծննդյան խնջույքին մասնակցելուց հետո:

Ռիվերան իսկզբանե մարզվել է Մեգի Հեյնիի գլխավորությամբ: Երբ 2020 թվականին Հեյնին դադարեցրեց աշխատանքը, Ռիվերայի ընտանիքը տեղափոխվեց Տեխաս՝ մարզվելու Վալերի Լյուկինի հետ։

## Կարիերա
### 2022
Ռիվերան մասնակցեց 2022 թվականի ձմեռային գավաթի խաղարկությանը, որտեղ նա զբաղեցրեց երրորդ տեղը բազմամարտում։ Արդյունքում նա ընտրվեց մասնակցելու DTB Pokal Team Challenge-ին: Այնտեղ նա օգնեց Միացյալ Նահանգներին նվաճել ոսկի:

Հուլիսին Ռիվերան մրցել է U.S. Classic-ում, որտեղ նա բազմամարտում զբաղեցրեց երկրորդ տեղը: Նա նաև ոսկի է նվաճել գերանի վարժությունում, արծաթ՝ հատակի վարժությունում և զբաղեցրել չորրորդ տեղը հենացատկում։ Հաջորդ ամիս Ռիվերան մասնակցեց Ազգային առաջնությունում, որտեղ նա զբաղեցրեց վեցերորդը հորիզոնականը բազմամարտում և նվաճեց բրոնզը հատակի վարժությունում։

### 2023
Ռիվերան մասնակցել է 2023 թվականի ձմեռային գավաթի խաղարկությանը, որտեղ հաղթել է բազմամարտում։ Նա գրավեց առաջին տեղը հավասարակշռության գերանի և հատակով վարժություններում: Արդյունքում, հաղթելով մրցույթում՝ Ռիվերան ընդգրկվեց թիմում՝ մասնակցելու 2023 թվականի պատանեկան աշխարհի առաջնությանը։

Պատանիների աշխարհի առաջնության առաջին օրը Ռիվերան զբաղեցրեց երկրորդ տեղը՝ պարտվելով Ճապոնիային։ Հենացատկի ընթացքում Ռիվերայի ձեռքը սահեց պահոցների սեղանից, ինչի արդյունքում նա վարժությունից ստացավ 0 միավոր և չարժանացավ բազմակողմ եզրափակիչին: Այնուամենայնիվ, նա որակավորվեց անհավասար ձողերի և հատակի վարժությունների մրցումների եզրափակիչում[։ Մրցույթի եզրափակիչում Ռիվերան զբաղեցրեց ութերորդ տեղը անհավասար ձողերի վրա և արծաթը նվաճեց հատակի վարժությունում՝ պարտվելով իտալացի Ջուլիա Պերոտտիին։

### 2024
2024 թվականին 15 տարեկանում Ռիվերան ընդունվել է մեծերի մրցումներին։ Նա իր դեբյուտը կատարեց 2024 թվականի ձմեռային գավաթի խաղարկությունում, որտեղ զբաղեցրեց երրորդ հորիզոնականը բազմամարտում և առաջինը գերանի վրա։ Նա իր միջազգային դեբյուտը կատարեց *City of Jesolo Trophy*-ում, որտեղ օգնեց ԱՄՆ-ին նվաճել բրոնզե մեդալ Իտալիայից և Բրազիլիայից հետո: Ազգային առաջնություններում Ռիվերան բազմամարտում զբաղեցրել է վեցերորդ տեղը: Արդյունքում նա որակավորվեց Օլիմպիական խաղերի համար։

Օլիմպիական խաղերում Ռիվերան զբաղեցրեց հինգերորդ տեղը բազմամարտում, առաջինը հավասարակշռության գերանում, չորրորդը անհավասար ձողերում և ութերորդը հատակի վարժություններում: Արդյունքում նա ընտրվեց 2024 թվականի ամառային Օլիմպիական խաղերի ԱՄՆ թիմում՝ Սիմոնե Բայլսի, Ջեյդ Քերիի, Ջորդան Չայլզի և Սունիսա Լիի հետ միասին։

Օլիմպիական խաղերի որակավորման փուլում Ռիվերան մրցում էր անհավասար ձողերի և գերանների վրա։ Հեզլին չմասնակցեց թիմային եզրափակչում, բայց, այնուամենայնիվ, նվաճեց ոսկի, քանի որ թիմը զբաղեցրեց առաջին տեղը:

## Սպորտային նվաճումներ
### Պատանեկան

### Մեծահասակ

## Ծանոթագրություններ

Կատեգորիա:2024 թվականի Ամառային օլիմպիական խաղերի չեմպիոններ
Կատեգորիա:21-րդ դարի ամերիկացիներ
Կատեգորիա:Ամերիկացի օլիմպիական չեմպիոններ
Կատեգորիա:Սպորտային մարմնամարզության աշխարհի չեմպիոններ